खाननगर नुआसाही इलाके में मौजूद एक घर मे मिलावटी तेल का गोदाम होने की जानकारी पुलिस को सूत्रों से मिली। इसके बाद बादामबाड़ी थाना पुलिस इंस्पेक्टर रश्मिरंजन महापात्र की अगुवाई में पुलिस टीम ने उक्त मकान में छापामारा। पूछताछ व छानबीन के बाद पता चला कि घर में काफी दिनों से यह गोरखधंधा गोदाम का मालिक चितरंजन राउत उर्फ रवि चला रहा था। छापेमारी के पश्चात एसीपी अनिल मिश्र भी मौके पर पहुंचे। इसके बाद जांच प्रक्रिया शुरू की गई।